Persevs

Persevs  (gammalgresk Περσεύς, Perseús) var i gresk mytologi son av guden Zevs og Danaë, ei argeisk prinsesse som var dotter av kong Akrisios. 

 Fødd som ein halvgud 
Kongen lét dotter si Danaë låsast inn i eit tårnVarianten av soga der Danaë er låst inne i eit tårn i staden for i eit underjordisk fengsel går tilbake til dei romerske forfattarane Horats (Odar, III, 16, 1-4.) og er tatt opp av Ovid (Ars Amatoria, III, 415-415.). for å unngå ein profeti om at han ville bli drepen av guten som skulle bli fødd av  Danaë. Zevs besøkte henne i form av eit gylle regn og dermed vart Persevs fødd.

Redd for at profetien framleis kunne gå i oppfylling, plasserte Akrisios dottera og barnebarnet i ein trekasse som han kasta på havet. Under vern av Zevs stranda dei på øya Serifos, der Persevs voks opp blant fiskarar.

 Kampen mot Medusa 
For å møta ei utfordring utskriven av rivalen sin Polydektes under ein bankett, la Persevs ut for å drepa den einaste dødelege gorgona, Medusa. 

For oppdraget sitt fekk han guddommeleg hjelp frå Hermes og Atene og magiske gjenstandar: kuneaen eller hjelmen til Hades, som gjer beraren usynleg, eit par sandalar med venger som lèt beraren fly i lufta og ein bag (kibisis) han kunne ha hovudet til Medusa i. For å unngå det forsteinande blikket til gorgona brukte han skjoldet sitt som ein spegel og skar av hovudet hennar. Blod strøymde inn i Okeanos-havet. Dette gav opphav til hesten Pegasus og den kjempa Krysaor med gullsverdet.

 Frigjeringa av Andromeda 
På veg heim gjekk han gjennom Aethiopia, der han møtte prinsesse Andromeda, som skulle overleverast til eit sjømonster som straff for mora Kasiopeia sine uforsiktige ord om døtrene til Poseidon. Persevs frigjorde Andromeda og gifta seg med henne. 

Tilbake i Serifos tok han hemn på Polydektes, som hadde freista å valdta mora Danaë. Deretter drog han med Andromeda til heimlandet Argos, som Akrisios hadde flykta frå av frykt for profetien for å søka tilflukt i Larisa.

Oppfyllinga av profetien 
No hadde kongen av denne byen gravferdsleikar der Persevs deltok. Ved å kasta ein diskos drap han ved eit uhell Akrisios, som deltok på hendingane som tilskodar. Profetien vart oppfylt. Av respekt for den døde bestefaren sin valde han å ikkje styra Argos, etter å ha drepe den førre kongen. Han bytte derfor riket til Tiryn, der Megapentes var konge.Namnet hans (Μεγαπένθης) betyr 'stor sorg' Her grunnla han byane Mykene og Midea.
 Kjelder 

Delar av denne artikkelen bygger på «Persée» frå ,  den 10. september 2022.  

Kategori:Menneske i gresk mytologi
Kategori:Heltar
Kategori:Odysseen
Kategori:Iliaden